95 



koer, kakang Lengser, soemping ka dieu, meureun dioetoes koe ratoe dipiwarang 

 njaoer koering, ari noe matak disaoer, mo gagal moendoet dipangnoedjoemkeun 

 pawarang doea, tatapi eta mah geus tangtoe pisan kabeh bakal boga poetra, ngan 

 handjakal aja bobot saloeareun wewetengan ; enja, kakang, atawa lain?" 



„Soemoehoen doeka, goesti mah langkoeng waspaos, abdi mah teu miloe- 

 miloe kana kalakoean awon; soekoe abdi, samboeng lakoe biwir samboeng lemek, 

 derma raga tanpa polah, ngan derma piwarangan." 



„Sajaktosna, kakang Lengser, koering disaoer koe ratoe oelahbon marga siang, 

 sanadjan wengi soemangga, tatapi mo ajeuna; kakang geura bral bae, ngan ieu 

 kikintoen sanggakeun ka praboe ratoe, roepi tiloe perkara: kembang malati sa- 

 tjoengtjoeng, koenir sasolor, petak sapotong." 



Geus kitoe, lengser teh moendoer barina mawa kikintoen. Teu kotjap di- 

 djalanna ; tjatoerkeun geus nepi bae ka pajoeneun praboe ratoe barina njembah 

 koe tjokor. 



Barang kitoe, ratoe teh njeuseul sapedah disembah koe soekoe, saoer ratoe: 

 „ai, Lengser, naha sia ngoenghak tjampelak, bet wani-wani njembah koe tjokor, 

 naon sababna?" 



Lengser enggal ngawalon, pokna: „beu, goesti, abdi teh njanggakeun bebendoe, 

 sapedah njembah koe soekoe, rasana lain dihadja, raos abdi kalepasan petak 

 loempat tarik teuing, ari datang awak tibalik tojkor njoengoengoeng; soegan mon- 

 tong teuing dibalikan koe leungeun, goesti." 



„Beu, ari kitoe mah, Lengser, ditimbang koe aing. Ari pandita mana? Aja 

 atawa euweuh ?" 



„Aja teu aja." 



„Naha ngawalon teh bet kitoe," kapan aja, kapan teu aja." 



„Beu, goesti, noe matak diseboetkeun „aja teu aja" teh kieu: kaajaannana 

 kapendak koe djisim abdi, ari ka teu ajaanana bet teu kapadoeng patjoel koe 

 abdi." 



„Naon teu kapadoeng patjoel?" 



„Soemoehoen teu kabawa." 



„Ari manen mawa naon eta?" 



„Soemoehoen ngabantoen kikintoen ti Goenoeng Padang, tapi doeka teuing 

 piroepaeunana mah." 



Enggalna koe ratoe toeloej ditjandak sarta diboeka. 



Barang diboeka, sidik eusina malati satjoengtjoeng, koenir sasolor, petak 

 sapotong. 



Ti dinja Praboe ratoe ngalahir : „Lengser, ieu teu djamak teu moepakat, 

 ngirimkeun roepa kieu ka ratoe ; tatapi mo salah pandita teh njilokaan koe ba- 

 rang kieu roepana, tapi aing hanteu soesah nadjan disilokaan oge, mo boeroeng 

 diroepakeun kitab noe tiloe perkara, indjil, toret, kalawan djaboer. 



Oerang toenda noe keur goenem tjatoer praboe ratoe djeung Batara Lengser. 



Oerang tjarioskeun pandita di Goenoeng Padang. Niat bade ngadeuheusan ka 

 praboe ratoe, tatapi eta lampahna sok bisa mantjala poetra, geus kolot sok bisa 

 ngora. Ari harita mah pandita keur meudjeuhna tengah toewoeh. 



